**Jos Caragiale**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Domnilor jos Caragiale

Eminescu să trăiască

au luat-o munții la vale

asta-i Țara Românească

Eminescu să trăiască

toată lumea e Mitică

masca asta românească

ne-a făcut viața pitică

Toată lumea e Mitică

au luat-o munții la vale

să vedem cin-se ridică

domnilor jos Caragiale

Eminescu să trăiască

să ne punem altă mască

Costel Zăgan, CEZEISME II